
RĪGAS DOME
Rātslaukums 1, Rīga, LV-1050, tālrunis 67012222, e-pasts: riga@riga.lv

LĒMUMS
Rīgā
	26.08.2026.
	Nr. RD-26-987-lē

	
	(prot. Nr. 28, 92. §)




Par personālservitūta – parastā lietojuma tiesības – nodibināšanu uz Rīgas valstspilsētas pašvaldībai piederošā nekustamā īpašuma Priedainē 0101, Jūrmalā (kadastra Nr. 13000050101), daļas par labu Jūrmalas valstspilsētas pašvaldībai un līguma projekta apstiprināšanu


Pamatojoties uz Pašvaldību likuma 10. panta pirmās daļas 16. punktu, 73. panta ceturto daļu, Civillikuma 1131., 1190., 1193. pantu, 1231. panta 3. punktu, 1235. pantu, ņemot vērā valsts vienotās datorizētās zemesgrāmatas informāciju par nekustamo īpašumu Priedainē 0101, Jūrmalā (kadastra Nr. 13000050101), kas sastāv no zemes vienības (kadastra apzīmējums 13000050101) un ierakstīts Jūrmalas pilsētas zemesgrāmatas nodalījumā Nr. 100000155128 uz Rīgas valstspilsētas pašvaldības vārda, Jūrmalas valstspilsētas administrācijas 19.06.2026. vēstuli Nr. 1.1-37/26N-2920 (reģistrēta Rīgas valstspilsētas pašvaldībā ar Nr. DI-26-1286-sd), Rīgas valstspilsētas pašvaldības Mājokļu un vides departamenta Vides pārvaldes 04.08.2026. vēstuli Nr. DMV-26-6216-nd, lai nodrošinātu Jūrmalas valstspilsētas pašvaldības īstenotā būvprojekta “Veloceliņa izbūve gar Lielo prospektu no Priedaines stacijas līdz Babītes ielai, ieskaitot dzelzceļa pārbrauktuvi Babītes ielā” realizāciju, Rīgas dome nolemj:

[bookmark: _Hlk166066877][bookmark: _Hlk165367564]1. Piekrist nodibināt personālservitūtu – parastā lietojuma tiesību – uz nekustamā īpašuma Priedainē 0101, Jūrmalā (kadastra Nr. 13000050101), sastāvā esošās zemes vienības (kadastra apzīmējums 13000050101) daļas 53 m2 platībā (turpmāk – Servitūts) par labu Jūrmalas valstspilsētas pašvaldībai ar mērķi piešķirt tai tiesības bez maksas lietot Servitūtu publiskas infrastruktūras izveidei, lai nodrošinātu būvprojekta “Veloceliņa izbūve gar Lielo prospektu no Priedaines stacijas līdz Babītes ielai, ieskaitot dzelzceļa pārbrauktuvi Babītes ielā” ietvaros izbūvētās publiskās infrastruktūras uzturēšanu un apsaimniekošanu saskaņā ar 15.02.2024. ģenerālplānu.

2. Apstiprināt līguma projektu par Servitūta nodibināšanu.

3. Pilnvarot Rīgas valstspilsētas pašvaldības Īpašuma departamenta direktoru Rīgas valstspilsētas pašvaldības vārdā parakstīt 2. punktā minēto līgumu, kā arī turpmāk parakstīt visus līguma grozījumus un papildinājumus un vienoties par līguma izbeigšanu. 

4. Noteikt, ka visus izdevumus, kas saistīti ar Servitūta ierakstīšanu zemesgrāmatā, sedz Jūrmalas valstspilsētas pašvaldība.

5. Rīgas valstspilsētas pašvaldības Īpašuma departaments ir atbildīgs par lēmuma izpildi.


Pielikumā: 15.02.2024. ģenerālplāns.



	Rīgas domes priekšsēdētājs
	V. Kleinbergs




Skapste 67181016 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
image1.jpeg




